CELEX: E2018J0003
Language: sk
Date: 2019-05-14 00:00:00
Title: Rozsudok Súdu zo 14. mája 2019 vo veci E-3/18 – Dozorný úrad EZVO/Island [Nesplnenie záväzkov štátu EZVO – nevykonanie implementácie – nariadenie (EÚ) 2015/1051]

19.9.2019   
            
            
               SK
            
            
               Úradný vestník Európskej únie
            
            
               C 315/4
            
         
      ROZSUDOK SÚDU
      zo 14. mája 2019
      vo veci E-3/18
      Dozorný úrad EZVO/Island
      
         [Nesplnenie záväzkov štátu EZVO – nevykonanie implementácie – nariadenie (EÚ) 2015/1051]
      
      (2019/C 315/05)
      Vo veci E-3/18 Dozorný úrad EZVO/Island – ŽIADOSŤ o vyhlásenie, že Island neprijal opatrenia potrebné na to, aby akt uvedený v bode 7ja prílohy XIX k Dohode o Európskom hospodárskom priestore [vykonávacie nariadenie Komisie (EÚ) 2015/1051 z 1. júla 2015 o spôsoboch vykonávania funkcií platformy na riešenie sporov online, spôsoboch elektronického formulára sťažnosti a spôsoboch spolupráce medzi kontaktnými miestami, ktoré sú stanovené v nariadení Európskeho parlamentu a Rady (EÚ) č. 524/2013 o riešení spotrebiteľských sporov online] v znení po úprave protokolom 1 k dohode a podľa článku 7 dohody, do svojho právneho poriadku, súd v zložení Páll Hreinsson, predseda, Per Christiansen (sudca spravodajca) a Bernd Hammermann, sudcovia, vyniesol 14. mája 2019 rozsudok, ktorého výroková časť znie takto:
      Súd EZVO týmto:
      
                  1.
               
               
                  vyhlasuje, že Island nesplnil svoje povinnosti podľa článku 7 Dohody o Európskom hospodárskom priestore tým, že v stanovenej lehote do svojho vnútroštátneho právneho poriadku nezačlenil akt uvedený v bode 7ja prílohy XIX k dohode [vykonávacie nariadenie Komisie (EÚ) 2015/1051 z 1. júla 2015 o spôsoboch vykonávania funkcií platformy na riešenie sporov online, spôsoboch elektronického formulára sťažnosti a spôsoboch spolupráce medzi kontaktnými miestami, ktoré sú stanovené v nariadení Európskeho parlamentu a Rady (EÚ) č. 524/2013 o riešení spotrebiteľských sporov online], v znení po úprave protokolom 1 k dohode;
               
            
                  2.
               
               
                  nariaďuje Islandu uhradiť trovy tohto konania.